Съдържание

# Вмъкване на нов ред в клетка

## Вмъкване на нов ред в клетка на LibreOffice Calc

За да вмъкнете знак за нов ред в клетка от електронна таблица, натиснете клавишите CommandCtrl+Enter.

Това работи само ако текстовият маркер е в самата клетка, а не в реда за въвеждане. Затова първо щракнете двукратно в клетката, после щракнете един път в позицията от текста, където желаете преминаване на нов ред.

Можете да търсите знак за нов ред с диалоговия прозорец „Търсене и замяна“, като зададете търсене за регулярния израз \n. С функцията CHAR(10) можете да вмъкнете такъв знак във формула за текст.

## Форматиране на клетки в LibreOffice Calc за автоматично пренасяне на редовете

1. Изберете клетките, в които желаете текстът да се пренася автоматично.

2. Изберете Форматиране - Клетки - Подравняване.

3. Изберете Автоматично пренасяне на текста.

   За автоматично пренасяне в XLS файлове желаните редове трябва да бъдат настроени на „Оптимална височина“.

## Вмъкване на нови редове в таблици от текстови документи на LibreOffice Writer

За да вмъкнете нов ред в клетка от таблица в текстов документ, натиснете клавиша Enter.

Когато достигнете пишейки до края на клетката, ще бъде извършено автоматично преминаване на нов ред.

Теми, свързани с показаната

Подравняване