Съдържание

# Макрос

Отваря диалоговия прозорец Макрос, в който можете да създавате, редактирате, организирате и стартирате макроси на LibreOffice Basic.

## Име на макрос

Показва името на избрания макрос. За да създадете или преименувате макрос, въведете име тук.

## Макрос от/Записване на макрос в

Изброява библиотеките и модулите, в които можете да отваряте или записвате макроси. За да запишете макрос с определен документ, отворете документа, след което отворете този диалогов прозорец.

## Изпълняване / Записване

Стартира или съхранява текущия макрос.

## Присвояване

Отваря диалоговия прозорец Персонализация, в който можете да можете да припишете избрания макрос на команда от меню, лента с инструменти или събитие.

## Редактиране

Стартира редактора на LibreOffice Basic и отваря избрания макрос за редактиране.

## Нов/Изтриване

Създава нов макрос или изтрива избрания.

За да създадете нов макрос, изберете модула "Standard" в списъка Макрос от, след което щракнете върху Нов.

За да изтриете макрос, изберете го и щракнете върху Изтриване.

## Организатор

Отваря диалоговия прозорец Организатор на макроси, в който можете да добавяте, редактирате и изтривате съществуващи модули с макроси, диалогови прозорци и библиотеки.

### Модул/Диалогов прозорец

Изброява съществуващите макроси и диалогови прозорци.

Можете да плъзгате и пускате модул или диалогов прозорец между библиотеките.

За да копирате диалогов прозорец или модул, задръжте клавиша CommandCtrl, докато плъзгате и пускате.

### Редактиране

Отваря за редактиране избрания макрос или диалогов прозорец.

### Нов

Създава нов модул.

Създава нов диалогов прозорец.

### Раздел „Библиотеки“

Служи за управление на библиотеките с макроси.

### Местоположение

Изберете местоположението, съдържащо библиотеките от макроси, които желаете да организирате.

### Библиотека

Изброява библиотеките от макроси на избраното местоположение.

### Редактиране

Отваря редактора на LibreOffice Basic, за да можете да променяте избраната библиотека.

### Парола

Задава или променя паролата на избраната библиотека. Библиотеките от модула "Standard" не могат да имат парола.

### Нов

Създава нова библиотека.

### Име

Въведете име за нов модул, диалогов прозорец или библиотека.

### Добавяне

Намерете библиотеката на LibreOffice Basic, която желаете да добавите в текущия списък, и щракнете върху Отваряне.